 Iyadoo aan la soo koobi karin wixii dhacay 17kaa sano ayey hadana arrintu fari ka qodneyn, waxase la yaab leh in weli dad soomaaliyeed ay maanta qaxayaan 17 sano kadib oo aad mooddaa in sheekadu hadda bilaabatay, waxaa gaajo darteed maqaarka xoolaha iyo geedaha u cunay kumanaan soomaali ah, waxaa dhintay oo AK 47 iyo hub kaleba uu galaaftay nolosha boqolaal kun, soomaalida ka sakow waxaa muddadaas SOMALIA naftooda ku waayey dad ajaanib ah oo isugu jiray Dhakhaatiir, Weriyeyaal iyo dad kaleba, waxaa la aasay midnnimadii Soomaalida oo qoloba gobol goosatay oo magac ula baxday. 